Bayona

Bayona (en occitán Baiona ; en basco Baiona; en francés Bayonne) ye una ciudat situada amán d'a desembocadura d'o río Ador, en o sud-ueste de Francia. A suya población ye de 44.300 habitants (2005). Ye la capital d'a provincia tradicional de Labort, en Iparralde.

Ye situada en o departamento d'os Pireneus Atlanticos, en a rechión de Nueva Aquitania. Ye amán de Biarritz y Anglet, y a 21 kilometros d'a muga con Espanya.

A suya economía se basa en a metalurchia y a quimica.

 Historia 
Bayona la constuyoron en l'anyo 950 sobre las enrunas d'un antigo castrum romano, clamau Lapurdum.

En lo sieglo IX la ocupan los vikingos, lo que trasmetió a los suyos habitadors los secretos de la construcción naval. La recupera lo duque de Basconia Guillén Sancho cuasi un sieglo dimpués, pasa a estar la capital de lo vizcondato de Labort.

Cheopoliticament ha interesau a lo reino de Navarra como salida a la mar. Alifonso I lo Batallero la prebó de conquerir, asitiando-la en 1130 sin exito. Dimpués que los castellanos s'anexionasen la costa que lo reino de Navarra teneba en l'actual Guipuzcua, Sancho VII lo Fuerte plegó a un alcuerdo (1204 y 1224) con los bayoneses pa que Bayona fuese la salida a la mar pa Navarra.

 Toponimia 
O toponimo s'interpreta que vien d'o galo bago, que significa fayo, con o sufixo superlativo -ona, que levan muitas divinidaz celtas, o que mos fa pensar en o "Devs Fagvs" d'os antigos aquitanos.

 Demografía 

 Puestos d'intrés 
 Molimentos relichiosos 
 Seu de Santa María, de 1213 declarada Patrimonio d'a humanidat.

 Molimentosc civils 
 Castiello nuevo (Château neuf).
 Castiello viello (Château vieux).

Categoría:Localidaz d'os Pireneus Atlanticos
Categoría:Localidaz de Labort
Categoría:Localidaz de Nueva Aquitania